《虹桥》
宋代·胡仲弓

才过虹桥渡，漫山皆紫泥。
鸥边秋水落，牛背夕阳低。
酒向污樽饮，诗从板壁题。
江郎在何许，灵石与天齐。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。